recursal/SuperWikiNEXT-32B huggingface dataset:
**জাতীয় হৃদরোগ ইনস্টিটিউট** একটি সরকারি মেডিকেল কলেজ ও হাসপাতাল যা হৃদরোগীদের সব ধরনের স্বাস্থ্য সেবা প্রদান করে। এটি শেরেবাংলা নগর থানা, ঢাকায় অবস্থিত । এটি প্রান্তিক থেকে চূড়ান্ত স্বাস্থ্যসেবা দিয়ে থাকে।

ইতিহাস
------

ক্রমবর্ধমান চাহিদা মেটানোর জন্য জাতীয় হৃদরোগ ইনস্টিটিউট ১৯৭৮ সালে রোগীদের সম্পূর্ণ কার্ডিয়াক যত্ন নিশ্চিত করার পাশাপাশি চিকিৎসক, নার্স এবং কারিগরি যন্ত্র সরবরাহের সাথে জড়িত প্রযুক্তিবিদদের প্রশিক্ষণের জন্য প্রতিষ্ঠিত হয়েছিল। জুলাই ১৯৮৮ সালে ইনস্টিটিউট পোস্ট গ্রাজুয়েট মেডিকেল কোর্স চালু করে

সমালোচনা
--------

অক্টোবর ২০১৬ সালে, ঠিকাদাররা তাদের ঘুষ দিতে অস্বীকার করায়, হাসপাতালের নিওনেটাল ইন্টেন্সিভ কেয়ার ইউনিটে অক্সিজেন টিউব ইনস্টল করতে কর্মচারীদের বাধা দেওয়া হয়েছিল।

তথ্যসূত্র
---------

1. ↑  "Relief for critical heart patients"। *The Daily Star*। ২০১৭-০৪-১৩। সংগ্রহের তারিখ ২০১৭-০৭-২৯।
2. ↑  "NICVD docs successfully control drug-resistant hypertension"। *The Daily Star* (ইংরেজি ভাষায়)। ২০১২-০৫-২৮। সংগ্রহের তারিখ ২০১৭-০৭-২৯।
3. ↑  "Eliminating inequities, myths in cardiac care"। *The Daily Star* (ইংরেজি ভাষায়)। ২০১০-০৯-২৫। সংগ্রহের তারিখ ২০১৭-০৭-২৯।
4. ↑  Administrator। "Welcome to NICVD"। *nicvd.gov.bd* (ইংরেজি ভাষায়)। সংগ্রহের তারিখ ২০১৭-০৭-২৯।
5. ↑  "Putting newborn lives at risk"। *The Daily Star* (ইংরেজি ভাষায়)। ২০১৬-১০-২১। সংগ্রহের তারিখ ২০১৭-০৭-২৯।
**রাষ্ট্রীয় জীববিজ্ঞান কেন্দ্র** (ইংরাজী: National Centre for Biological Sciences), সংক্ষেপে **NCBS**;কর্ণাটকএর ব্যাঙ্গালোরএ অবস্থিত জীববিজ্ঞানএর গবেষণার জন্য বিশেষীকৃত একটি গবেষণা কেন্দ্র। কেন্দ্রটি ভারত সরকারএর পারমাণবিক শক্তি বিভাগ (Department of Atomic Energy, DAE) এর অধীন টাটা মৌলিক গবেষণা প্রতিষ্ঠান (ইংরাজী: **Tata Institute of Fundamental Research**), সংক্ষেপে TIFR-র এক অংশ। NCBS-র মূল মন্ত্র হল জীব বিজ্ঞানের অগ্রণী ক্ষেত্রসমূহের উচ্চস্তরীয় গবেষণা এবং অধ্যয়ন। কেন্দ্রীয় সংকায় সদস্যদের গবেষণার ক্ষেত্রসমূহ একক অণু(ইংরাজী: single molecule)র থেকে তন্ত্র জীববিজ্ঞান (ইংরাজী: systems biology) থেকে প্রধানত চারটি বিভাগে বিভক্ত। এর পরও রাষ্ট্রীয় জীববিজ্ঞান কেন্দ্র iBioর সঙ্গে পারস্পরিক সহযোগিতার গবেষণা পদক্ষেপ বাড়ানোর জন্য অন্যান্য কয়েকটি উদ্যম, যেমন- চিকিৎসা এবং রোগ সম্পর্কীয় গবেষণার সহযোগিতা কার্যক্রমের পরিকল্পনা করেছে। কাণ্ড কোষ(ইংরাজী: stem cell)এর গবেষণা চলতে থাকা ভারতবর্ষের তিনট গবেষণা প্রতিষ্ঠানের মধ্যে রাষ্ট্রীয় জীববিজ্ঞান কেন্দ্র অন্যতম।

ইতিহাস
------

১৯৯২ সালে গান্ধী কৃষি বিজ্ঞান কেন্দ্রের ক্যাম্পাসের একাংশে রাষ্ট্রীয় জীববিজ্ঞান কেন্দ্র স্থাপিত হয়৷

গবেষণার ক্ষেত্র
===============

* জৈব-রসায়ন, জৈব-পদার্থবিজ্ঞান এবং বায়োইনফর্মেটিক্স (Biochemistry, Biophysics, Bioinformatics)
* কোষবিজ্ঞান (Cellular Organisation & Signalling)
* বংশতত্ত্ব বিজ্ঞান (Genetics & Development)
* নিউরো-বায়োলজি (Neurobiology)
* জৈবপ্রক্রিয়া সম্পর্কীয় মডেলিং (Theory and Modelling of Biological Systems)
* পরিস্থিতিবিজ্ঞান তথা ক্রমবিকাশবিজ্ঞান( Ecology and Evolution)

বিভিন্ন পাঠ্যক্রম
-----------------

* পোস্ট ডক্টরাল পাঠ্যক্রম (POST DOCTORAL PROGRAM)
* ডক্টরাল পাঠ্যক্রম (PhD PROGRAM)
* INTEGRATED PhD PROGRAM
* iBIO PROGRAM
* MD-PhD PROGRAM
* স্নাতকোত্তর পাঠ্যক্রম (MSc PROGRAM)

তথ্য সংগ্রহ
-----------

1. ↑   রাষ্ট্রীয় জীববিজ্ঞান কেন্দ্রের ওয়েবসাইট
2. ↑  Sharma, Alka (নভেম্বর ২০০৬)। "Stem cell research: The Indian perspective"। ২৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৬।  অজানা প্যারামিটার `|আহরণর তারিখ=` উপেক্ষা করা হয়েছে (সাহায্য)
ভার বিভাগের ওপ্সে একটি গির্জার মধ্যকর্ণে ফরাসি গণরাষ্ট্রের মূলমন্ত্র ‘স্বাধীনতা, সমতা, ভ্রাতৃত্ব’, যা রাষ্ট্র ও গির্জার বিচ্ছেদ সংক্রান্ত ১৯০৫ সালের আইনের পরে স্থাপন করা হয়েছিল। কোনো গির্জার উপর এ ধরনের শিলালিপি খুব বিরল; এটি ১৯৮৯ সালে ফরাসি বিপ্লবের দ্বিবার্ষিকীতে পুনরুদ্ধার করা হয়েছিল।
**লাইসিতে** (ফরাসি: Laïcité, উচ্চারণ: [la.i.si.te]) হল ফ্রান্সে ধর্মনিরপেক্ষতার সাংবিধানিক নীতি। ফরাসি সংবিধানের ১ম অনুচ্ছেদ সরকারি কর্মকাণ্ডে ধর্মের জড়িত থাকাকে, বিশেষত রাষ্ট্রীয় নীতি নির্ধারণের ক্ষেত্রে ধর্মীয় প্রভাবকে, নিরুৎসাহিত করে। এটি ধর্মীয় বিষয়ে সরকারকে জড়িত হতে বাধা দেয় এবং বিশেষত ধর্ম নির্ণয়ে সরকারের প্রভাবকে নিষিদ্ধ করে। ফরাসি ধর্মনিরপেক্ষতার মধ্যে ধর্মের অবাধ অনুশীলনের অধিকারও অন্তর্ভুক্ত রয়েছে।

ফরাসি ধর্মনিরপেক্ষতার দীর্ঘ ইতিহাস রয়েছে: গত শতাব্দী যাবৎ ফরাসি সরকারি নীতি গির্জা ও রাষ্ট্রের বিচ্ছেদ সংক্রান্ত ১৯০৫ সালের ফরাসি আইনের উপর ভিত্তিশীল ছিল, যা তৎসত্ত্বেও আলসাস ও মোজেলে প্রযোজ্য নয়। লাইসিতে পরিভাষাটি যদিও ১৯শ শতাব্দীর শেষভাগ থেকে কাথোলিক মণ্ডলীর প্রভাব থেকে গণপ্রতিষ্ঠানসমূহের স্বাধীনতা বোঝাতে ব্যবহৃত হয়েছিল, তবে বর্তমানে ধারণাটির দ্বারা অন্যান্য ধর্মীয় আন্দোলনকেও বোঝায়।

তথ্যসূত্র
---------

1. ↑  "*Dictionnaire GLOBAL Français-Anglais*, 2018"। ৪ মে ২০২২ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Collins Robert French Dictionary Unabridged*, Harper Collins publishers
3. ↑  *Religion and Society in Modern Europe*, by René Rémond (Author), Antonia Nevill (Translator), Malden, MA, U.S.A.: Blackwell Publishers, 1999.
4. ↑  Evelyn M. Acomb, *The French Laic Laws, 1879-1889: The First Anti-Clerical Campaign of the Third French Republic*, New York : Columbia University Press, 1941
5. ↑  "France"। Berkley Center for Religion, Peace, and World Affairs। জুলাই ১৭, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ১৫, ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  See drop-down essay on "The Third Republic and the 1905 Law of Laïcité",
6. ↑  Excerpt of *Nouveau dictionnaire de pédagogie et d'instruction primaire*, 1911: "Jeunes Laïques - la Laïcité selon Ferdinand Buisson"। ২০১২-০৯-০৭ তারিখে মূল থেকে আর্কাইভ করা। সংগ্রহের তারিখ ২০০৮-১১-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**অতো রেনে কাস্তিলো** (ইংরেজি: Otto Rene Kastillo) (২৫ এপ্রিল ১৯৩৪ – ২৩ মার্চ ১৯৬৭) একজন গুয়াতেমালান কবি ও বিপ্লবী। তিনি গুয়াতেমালার ফ্যাসিবিরোধী আন্দোলনে যোগ দিয়ে শহীদ হয়েছিলেন।

ব্যক্তিগত জীবন
--------------

কবি অতো রেনে কাস্তিলো গুয়াতেমালার কোয়েতজালতেনাংগোতে ১৯৩৪ সালে এক মধ্যবিত্ত পরিবারে জন্মগ্রহণ করেন। হাইস্কুলে পড়াকালীন প্রগতিশীল রাজনীতিতে আকৃষ্ট হন। জানা যায় অতো গুয়াতেমালায় থাকাকালীন বিবাহ করেননি কিন্তু পূর্ব জার্মানি তে থাকার সময় তার দুটি পুত্র সন্তান হয়।

রাজনীতি
-------

আমেরিকার গোয়েন্দা সংস্থা সেন্ট্রাল ইন্টেলিজেন্স এজেন্সির সাহায্যে ঘটা প্রাসাদ বিপ্লবে গুয়াতেমালায় জ্যাকোবো আরবেঞ্জ পরিচালিত গনতান্ত্রিক সরকার উৎখাত হলে তিনি এল সালভাদোর চলে যান ১৯৫৪ সালে। ১৯৬৬ সালে তিনি স্বদেশে ফেরেন এবং ফ্যাসিবাদ বিরোধী বিপ্লবী গেরিলা বাহিনী 'রিবেল আর্মড ফোর্স' এ যোগ দেন। এই বাহিনী শিক্ষা ও পরিকল্পনা বিভাগের প্রধান ছিলেন তিনি। সিয়েরা দে লাস মিনাস অঞ্চলে ও জাকাপা পার্বত্য এলাকায় কিছু সফল গেরিলা যুদ্ধে নেতৃত্ব দেন তিনি।

মৃত্যু
------

গুয়াতেমালান সেনাবাহিনীর হাতে তিনি ও তার সাথী নোরা পেইজ কারকামো ধরা পড়েন। ধরা পড়ার পর তাদের জাকাপা বন্দীশালায় রাখা হয়। কয়েকদিন অত্যাচারের পর তাকে জাকাপাতে জীবন্ত পুড়িয়ে হত্যা করা হয়।

সাহিত্য
-------

এল সালভাদোরে কবি রক ডালটনের সাথে তার আলাপ হয় এবং সাহিত্য ও কবিতা চক্র গড়ে ওঠে। সেদেশের তরুন উঠতি কবি সাহিত্যিকদের কাছের মানুষ হয়ে ওঠেন অতো রেনে কাস্তিলো। এরপর তিনি বিভিন্ন দেশে ঘুরেছেন। পূর্ব জার্মানির লাইপজিগ বিশ্ববিদ্যালয়ে পড়াশোনা করেছেন। সেখান থেকে মাস্টার ডিগ্রী অর্জন করেন। কাস্তিলোর জীবদ্দশাতে, ১৯৬০ সালে তার লেখার দুটি সংকলন প্রকাশিত হয়। সে দুটি হল 'পোয়েমা তেকুন উমান' ও 'ভ্যমনস প্যাট্রিয়া আ ক্যামিনার'। তার লেখা কবিতা পৃথিবীর বিভিন্ন ভাষায় অনূদিত হয়েছে।

তথ্যসূত্র
---------

1. 1 2  Paige, Jeffery M. Vol. 12, No. 6 (নভেম্বর ১৯৮৩)। *"In March 1967 Otto Rene Castillo was captured, tortured for four days, and burned alive." "Social Theory and Peasant Revolution in Vietnam and Guatemala", Theory and Society*। পৃষ্ঠা ৬৯৯–৭৩৭।
2. ↑  "Otto Rene Castillo"। *marxists.org*। সংগ্রহের তারিখ ১৩ জুন ২০১৭।
3. ↑  সলিমুল্লাহ খান (২ অক্টোবর ২০১৬)। "আহমদ ছফার উত্তর"। সংগ্রহের তারিখ ১৪ জুন ২০১৭। [*স্থায়ীভাবে অকার্যকর সংযোগ*]

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* সুইডেন

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
ম্যাকিনটোশ বার্ন লিমিটেড দেশের প্রাচীনতম নির্মাণ সংস্থাগুলির মধ্যে একটি। বর্তমানে পশ্চিমবঙ্গ সরকারের পাবলিক ওয়ার্কস বিভাগের (পি ডাব্লু ডি) অধীনে একটি সরকারি প্রতিষ্ঠান। ম্যাকিনটোশ বার্ন লিমিটেড রাজ্যের পাশাপাশি দেশের পরিকাঠামো উন্নয়নে গুরুত্বপূর্ণ ভূমিকা পালন করেছে। কোম্পানিটি প্রতিষ্ঠার পর থেকে দক্ষিণেশ্বর মন্দির, নাখোদা মসজিদ, জৈন মন্দির, সেন্ট পলস ক্যাথেড্রাল, আরবিআই বিল্ডিং, ন্যাশনাল লাইব্রেরি, ভিক্টোরিয়া হাউস, স্টেটসম্যান হাউস, স্টক এক্সচেঞ্জ বিল্ডিং এর মতো অনেক মর্যাদাপূর্ণ এবং ঐতিহাসিক কাঠামো নির্মাণ করেছে।

ইতিহাস
------

দ্য ব্যাঙ্ক অফ বেঙ্গল, কলকাতায়, মেসার্স ম্যাকিনটোশ বার্ন এবং কো, আর্কিটেক্টস।
ম্যাকিনটোশ বার্ন হল সিভিল কনস্ট্রাকশনের একটি বিশেষ কোম্পানি যা ১৮৩৪ সালে জেমস ম্যাকিন্টোশ দ্বারা প্রতিষ্ঠিত হয়েছিল, যিনি ঊনবিংশ শতাব্দীর শুরুতে স্কটল্যান্ড থেকে ভারতে এসেছিলেন এবং পরে ভারতের তৎকালীন রাজধানী কলকাতার উন্নয়নে নিজেকে নিযুক্ত করেছিলেন, ধীরে ধীরে সিভিল কনস্ট্রাকশনের অন্যান্য বিভিন্ন ক্ষেত্রে তার কার্যকলাপে বৈচিত্র্য আনেন।

১৮৩৪ সালে একটি অংশীদারি সংস্থা হিসাবে স্থাপিত হয়, কোম্পানিটি ১৯১৩ সালে একটি প্রাইভেট লিমিটেড কোম্পানিতে রূপান্তরিত হয় এবং পরবর্তীতে ১৯৫৬ সালে একটি গণ্য পাবলিক লিমিটেড কোম্পানিতে রূপান্তরিত হয়। ২০০২ সালে, এটি একটি পাবলিক লিমিটেড কোম্পানিতে রূপান্তরিত হয় এবং বর্তমানে পশ্চিমবঙ্গ সরকার কোম্পানিতে ৫১% শেয়ার ধারণ করে।

১৮০ বছরের অস্তিত্বের সময়, ম্যাকিনটোশ বার্ন লিমিটেড কলকাতায় কিছু ল্যান্ডমার্ক বিল্ডিং তৈরি করেছে যেমন সেন্ট পলস ক্যাথেড্রাল, নাখোদা মসজিদ, দক্ষিণেশ্বর মন্দির, ন্যাশনাল লাইব্রেরি, স্কটিশ চার্চ কলেজ, মেট্রো সিনেমা, স্টেটসম্যান হাউস, স্টক এক্সচেঞ্জ বিল্ডিং, গ্র্যান্ড হোটেল, রোয়্যাল ক্যালকাটা গলফ ক্লাব, রয়্যাল ক্যালকাটা টার্ফ ক্লাব, ক্যালকাটা সুইমিং ক্লাব এবং রিজার্ভ ব্যাঙ্ক অফ ইন্ডিয়া বিল্ডিং।

প্রকল্প
-------

১৯০৫ সালে ম্যাকিনটোশ বার্ন দ্বারা নির্মিত আইকনিক *হোয়াইটওয়ে লেডলা অ্যান্ড কো ডিপার্টমেন্টাল স্টোর*। এখন মেট্রোপলিটন বিল্ডিং নামে পরিচিত।
ম্যাকিনটোশ বার্ন লিমিটেড ৫০০০ টিরও বেশি নির্মাণ প্রকল্প সম্পন্ন করেছে। স্বাধীনতা পূর্ব থেকে আজ পর্যন্ত বেশ কিছু গুরুত্বপূর্ণ নির্মাণ প্রকল্প এখানে তালিকাভুক্ত করা হয়েছে- এক্সিস মল, বিদ্যুৎ ভবন, ভারত সেবা আশ্রম, পরেশনাথ মন্দির, সেন্ট পলস ক্যাথেড্রাল, নাখোদা মসজিদ, দক্ষিণেশ্বর মন্দির, ন্যাশনাল লাইব্রেরি, স্কটিশ চার্চ কলেজ, মেট্রো সিনেমা, স্টেটসম্যান হাউস, স্টক এক্সচেঞ্জ বিল্ডিং, গ্র্যান্ড হোটেল, রয়্যাল ক্যালকাটা গলফ ক্লাব, ক্যালকাটা ব্যাঙ্ক, রয়্যাল ক্যালকাটা গলফ ক্লাব, রয়্যাল ক্যালকাট ক্লাব, নব দিগন্ত মাল্টি লেভেল কার পার্কিং, স্নেহদিয়া, KMC বিল্ডিং, CESC-এর মুলিজোর পাওয়ার স্টেশন, সাউদার্ন জেনারেটিং স্টেশনের পাওয়ার প্ল্যান্ট স্ট্রাকচার, বোঙ্গাইগাঁও তাপবিদ্যুৎ কেন্দ্র (আসাম), হুগলি নদীর তলদেশে টানেল বোটানিক্যাল গার্ডেন এবং গার্ডেন রিচ সংযোগকারী (দক্ষিণ জেনারেটিং স্টেশন), ফ্রেসারগুং, শঙ্কাউপুর, নামখানায় ফিশিং হারবার কমপ্লেক্স, TISCO জামশেদপুর এর আধুনিকীকরণ, INDAL(বেলুর), সায়েন্স সিটির ডায়নামেশন বিল্ডিং ইত্যাদি

তথ্যসূত্র
---------

1. ↑  "PUBLIC WORKS DEPARTMENT, WEST BENGAL"। *pwd.wb.gov.in*। সংগ্রহের তারিখ ২০২৩-০৭-২২।
2. ↑  "Let's go behind the Corinthian pillars of Metropolitan Building"। *Get Bengal* (ইংরেজি ভাষায়)। সংগ্রহের তারিখ ২০২৩-০৭-২২।
**চরভদ্রাসন গণহত্যা** ১৯৭১ সালের মে মাসের মাঝামাঝি সময়ে পাকিস্তানি দখলদার সেনা ও রাজাকারদের দ্বারা ফরিদপুর জেলার চরভদ্রাসনে নিরস্ত্র হিন্দু বাসিন্দাদের উপরে চালানো গণহত্যা বোঝায়।  জামায়াতে ইসলামীর নেতা আলী আহসান মোহাম্মদ মোজাহেদ রাজাকার ও পাকিস্তানি সেনাবাহিনীর একটি দলকে বৈদ্যদানী, মাঝিদানী ও বালাদঙ্গী হিন্দু অধ্যুষিত গ্রামগুলিতে নেতৃত্ব দিয়েছিলেন যেখানে তারা ৫০-৬০ নিরস্ত্র বাঙালি হিন্দুদের হত্যা করেছিল। হামলাকারীরা ৩০০-৩৫০ হিন্দু পরিবারকে আগুন ধরিয়ে দেয় এবং এতে তারা দেশ ছেড়ে পালাতে বাধ্য করে।

পটভূমি
------

চরভদ্রাসন পদ্মার দক্ষিণ তীরে অবস্থিত। এই অঞ্চলটি নদীর তীরবর্তী বালুময়, যা সময়ের সাথে সাথে তার গঠন পরিবর্তন করে। *চর* শব্দের আভিধানিক অর্থ একটি বালুময় স্থান। এই স্থানের উপর অবস্থিত বৈদ্যডাঙ্গী, মাঝিদাঙ্গী এবং বালাদাঙ্গী গ্রামগুলি কৃষক এবং জেলেদের বর্ণের হিন্দু গ্রাম ছিল।

২৫ শে মার্চ সন্ধ্যায়, পাকিস্তানি দখলদার সেনাবাহিনী অপারেশন সার্চলাইটটি চালু করে। সেনাবাহিনী যখন ঢাকা নিয়ন্ত্রণে নিয়েছিল এবং জেলাগুলির দিকে অগ্রসর হতে শুরু করে, স্থানীয় সহযোগীরা মুক্তিযোদ্ধাদের প্রতিহত করার জন্য আলবদর ও আল শামসের মতো পাকিস্তানপন্থী আধাসামরিক সংগঠন গঠন করে সংগঠিত করতে শুরু করে।

ঘটনাবলী
-------

মে মাসের মাঝামাঝি সময়ে, পূর্ব পাকিস্তান ইসলামী ছাত্র সংঘের সেক্রেটারি এবং হামদ মাওলানা সহ আল বদরের কমান্ডার আলী আহসান মোহাম্মদ মোজাহেদ আট থেকে দশজন অবাঙালি মুসলমানকে এবং পাকিস্তান দখলের এক দলকে নেতৃত্ব দিয়েছিলেন। চর ভদ্রাসনের হিন্দু অধ্যুষিত গ্রামগুলিতে আক্রমণ করে সেনাবাহিনী। মে এর মাঝামাঝি এক সকালে, প্রায় ৬ টার দিকে   হামলাকারীরা তিনদিক থেকে বৈদ্যডাঙ্গী, মাঝিদাঙ্গী এবং বালাদাঙ্গী এই তিনটি গ্রামকে ঘিরে রেখেছিল। তারা ৩০০-৩৫০ হিন্দু পরিবার এবং প্রায় ৫০ থেকে ৬০ জন নিরস্ত্র হিন্দু পুরুষ ও মহিলাকে হত্যা, লুট করে আগুন ধরিয়ে দেয়, জীবিত বাকিরা পালিয়ে যায়। 

গণহত্যার পরে বেশিরভাগ হিন্দু ভারতে পালিয়ে এসেছিলেন। তাদের সম্পত্তি রাজাকার এবং তাদের সমর্থকরা দখল করে নিয়েছিল। ধীরে ধীরে হিন্দুরা এই অঞ্চলে সংখ্যালঘুতে পরিণত হয়। পরবর্তীকালে বৈদ্যাদঙ্গী গ্রাম নদীভাঙ্গনের কারণে হারিয়ে যায়।

আরো দেখুন
---------

* আলী আহসান মোহাম্মদ মোজাহেদ

তথ্যসূত্র
---------

1. ↑  Datta, Bikash (এপ্রিল ১০, ২০১২)। "অভিযোগপত্র ১ ॥ চরভদ্রাসনে তিন শ' বাড়ি পোড়ায় ও ৫০ জনকে হত্যা করে মুজাহিদ"। *The Daily Janakantha*। Dhaka। সেপ্টেম্বর ১৫, ২০১২ তারিখে মূল থেকে আর্কাইভ করা। সংগ্রহের তারিখ জুন ৩০, ২০১২।
2. ↑  "মুজাহিদের বিচার শুরু"। *Prothom Alo*। Dhaka। জুন ২২, ২০১২। জুন ২৫, ২০১২ তারিখে মূল থেকে আর্কাইভ করা। সংগ্রহের তারিখ জুন ৩০, ২০১২।
3. ↑  "মুজাহিদের বিরুদ্ধে ৭ অভিযোগ"। *Samakal*। Dhaka। জুন ২২, ২০১২। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জুন ৩০, ২০১২।
4. ↑  Sarkar, Ashutosh (জানুয়ারি ১৭, ২০১২)। "Mojaheed pressed Pak army for hasty killings"। *The Daily Star*। Dhaka। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১, ২০১২।
**জেমস প্যাট্রিক পেজ** ওবিই (জন্ম ৯ জানুয়ারী ১৯৪৪) একজন ইংরেজ সঙ্গীতজ্ঞ যিনি গিটারিস্ট এবং রক ব্যান্ড লেড জেপেলিনের প্রতিষ্ঠাতা হিসাবে আন্তর্জাতিক সাফল্য অর্জন করেছিলেন। গিটার রিফ তৈরিতে প্রশংসনীয়, পেজের শৈলীতে আক্রমনাত্মক, বিকৃত গিটার টোন সহ বিভিন্ন বিকল্প গিটার টিউনিং এবং মেলোডিক সোলো জড়িত। এটি তার লোকজ এবং প্রাচ্য-প্রভাবিত শাব্দিক কাজের দ্বারাও চিহ্নিত। তিনি মাঝে মাঝে একটি সেলো বো দিয়ে তার গিটার বাজানোর জন্য সুপরিচিত সঙ্গীতে একটি ড্রোনিং সাউন্ড টেক্সচার তৈরি করার জন্য।

বিবরণ
-----

পেজ লন্ডনে একজন স্টুডিও সেশন মিউজিশিয়ান হিসেবে তার কর্মজীবন শুরু করেন এবং বিগ জিম সুলিভানের সাথে ১৯৬০-এর দশকের মাঝামাঝি সময়ে ব্রিটেনের সবচেয়ে বেশি চাওয়া সেশন গিটারিস্টদের একজন ছিলেন। তিনি ১৯৬৬ থেকে ১৯৬৮ সাল পর্যন্ত ইয়ার্ডবার্ডের সদস্য ছিলেন। ইয়ার্ডবার্ডগুলি ভেঙে গেলে, তিনি লেড জেপেলিন প্রতিষ্ঠা করেন, যা ১৯৬৮ থেকে ১৯৮০ সাল পর্যন্ত সক্রিয় ছিল। লেড জেপেলিন ড্রামার জন বনহ্যামের মৃত্যুর পর, তিনি ১৯৮০ এবং ১৯৯০ এর দশক জুড়ে বেশ কয়েকটি বাদ্যযন্ত্রের দলে অংশগ্রহণ করেছিলেন, আরও বিশেষভাবে XYZ, ফার্ম, হানিড্রিপারস, কভারডেল-পেজ এবং পেজ অ্যান্ড প্ল্যান্ট । ২০০০ সাল থেকে, পেজ লাইভ এবং স্টুডিও রেকর্ডিং উভয় ক্ষেত্রেই অনেক শিল্পীর সাথে বিভিন্ন গেস্ট পারফরম্যান্সে অংশগ্রহণ করেছে এবং ২০০৭ সালে একটি একক Led Zeppelin পুনর্মিলনে অংশগ্রহণ করেছে যা ২০১২ সালের কনসার্ট ফিল্ম *সেলিব্রেশন ডে* হিসাবে মুক্তি পেয়েছিল। এজ এবং জ্যাক হোয়াইটের সাথে, তিনি ২০০৮ সালের তথ্যচিত্র *ইট মাইট গেট লাউডে* অংশগ্রহণ করেছিলেন।

পেজকে সর্বকালের সর্বশ্রেষ্ঠ এবং সবচেয়ে প্রভাবশালী গিটারিস্টদের একজন হিসেবে বিবেচনা করা হয়। *রোলিং স্টোন* ম্যাগাজিন পেজকে "পাওয়ার রিফিং এর পোন্টিফ" হিসাবে বর্ণনা করেছে এবং জিমি হেন্ডরিক্স এবং এরিক ক্ল্যাপটনের পিছনে "সর্বকালের ১০০ সেরা গিটারিস্ট" এর ২০১৫ সালের তালিকায় তাকে তিন নম্বরে স্থান দিয়েছে। ২০১০ সালে, তিনি গিবসনের "সর্বকালের সেরা ৫০ গিটারিস্ট" এর তালিকায় দুই নম্বরে এবং ২০০৭ সালে *ক্লাসিক রকের* ' ১০০ ওয়াইল্ডেস্ট গিটার হিরোস"-এ চার নম্বরে ছিলেন। তিনি দুবার রক অ্যান্ড রোল হল অফ ফেমে অন্তর্ভুক্ত হন: একবার ইয়ার্ডবার্ডস (১৯৯২) এর সদস্য হিসাবে এবং একবার লেড জেপেলিনের সদস্য হিসাবে (১৯৯৫)।

তথ্যসূত্র
---------

1. ↑  "UPI Almanac for Thursday, Jan. 9, 2020"। *United Press International*। ৯ জানুয়ারি ২০২০। ১৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২০। … musician Jimmy Page in 1944 (age 76)
2. ↑  Page, Jimmy (২০১০)। *Jimmy Page by Jimmy Page*। Genesis Publications। আইএসবিএন 978-1-905662-17-3।
3. ↑  Case 2007।
4. ↑  Lewis ও Kendall 2004।
5. ↑  Fast 2001।
6. ↑  George-Warren, Romanowski Bashe এবং Pareles 2001।
7. ↑  Gulla 2009।
8. ↑  Prato, Greg। "Jimmy Page Biography"। *AllMusic*। সংগ্রহের তারিখ ১১ নভেম্বর ২০০৮।
9. ↑  Fricke, David (১৯৮৮-০৮-২৫)। "Outrider"। *Rolling Stone* (ইংরেজি ভাষায়)। সংগ্রহের তারিখ ২০২৩-০৮-১৩।
10. ↑  Stone, Rolling (২০১৫-১২-১৮)। "100 Greatest Guitarists"। *Rolling Stone* (ইংরেজি ভাষায়)। সংগ্রহের তারিখ ২০২৩-০৮-১৩।
**রেডহ্যাক** (Kızıl Hackerlar, Kızıl Hackerlar Birliği) তুরস্কের একটি মার্কসবাদী কম্পিউটার হ্যাকার দল। এ হ্যাকার দলটি ১৯৯৭ সালে প্রতিষ্ঠিত হয়েছিল। রেডহ্যাককে তুর্কির শিক্ষা মন্ত্রণালয়, তুর্কি পুলিশ ফোর্স, তুর্কি সেনাবাহিনী, তুর্কি টেলিকম এবং জাতীয় নিরাপত্তা প্রতিষ্ঠানের ওয়েবসাইট হ্যাক করার জন্য দায়ী করা হয়। দলটির সদস্য সংখ্যা ১২ জন কিন্তু মার্চ ২০১৩ পর্যন্ত রেডহ্যাকের টুইটার একাউন্টে এর অনুসারীর সংখ্যা ১৪৫,০০০ জন।

গ্রেফতার
--------

২০১২ সালে রেডহ্যাকের ১০ জন সদস্যকে গ্রেফতার করা হয় বিচারে যাদের ৮ থেকে ২৪ বছর পর্যন্ত সাজা হয় কিন্তু দলটির অফিসিয়াল ওয়েবসাইটে দাবি করা হয় এই ১০ জন তাদের দলের সদস্য নয়।

তথ্য ফাঁস
---------

১১ মে, ২০১৩ এ তুর্কির হাতাইয়ের দক্ষিণের জেলা শহর রেহানলিতে বোমা বিষ্ফোরনে ৫১ জন লোক নিহত হয়। এর নয়দিন পর ২০ মে রেডহ্যাক এ সংক্রান্ত গোয়েন্দা নথিপত্র তাদের ওয়েবসাইটে ফাঁস করে দেয়।

চলচ্চিত্র
---------

রেডহ্যাক হ্যাকার দলটি নিয়ে তুরস্কে একটি ডকুমেন্টারি চলচ্চিত্র তৈরি হয়েছে।

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ২৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।
3. ↑  "Family denies private's role in RedHack leaks"। সংগ্রহের তারিখ ২০১৩-০৫-৩১।
4. ↑  "Redhack Releases Cables on Reyhanlı Blasts"। সংগ্রহের তারিখ ২০১৩-০৫-৩১।
5. ↑  "Officer in custody over leaks on Reyhanlı attack"। সংগ্রহের তারিখ ২০১৩-০৫-৩১।
6. ↑  "A warning shot for Turkey-Qatar axis"। ২০১৩-০৫-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-৩১।

বহিঃসংযোগ
---------

* অফিসিয়াল ওয়েবসাইট  ওয়েব্যাক মেশিনে আর্কাইভকৃত ২৭ জুন ২০১৩ তারিখে
* টুইটারে রেডহ্যাক
**মেটানেক্সাস ইনস্টিটিউট** হলো একটি অলাভজনক সংস্থা, যা ১৯৯৭ সালে বৈজ্ঞানিক এবং দার্শনিক প্রশ্নগুলো অন্বেষণ করার জন্য প্রতিষ্ঠিত হয়৷ ইনস্টিটিউটটি সম্মেলন এবং প্রকাশিত বইয়ের মাধ্যমে ধারণা বিনিময়ের সভা আয়োজন করেছে।

ইতিহাস
------

পিটার ডডসন, সলোমান কাটজ, অ্যান্ড্রু নিউবার্গ এবং স্টিফেন ডানিং-এর সহযোগিতায় উইলিয়াম গ্র্যাসি সেমিনার, কোর্স এবং কনফারেন্সের আয়োজন করে বিজ্ঞান ও ধর্মে সাক্ষরতার প্রচারের জন্য *ফিলাডেলফিয়া সেন্টার ফর রিলিজিয়ন অ্যান্ড সায়েন্স (পিসিআরএস)* তৈরি করেন। ২০০০ সালে পিসিআরএস-এর নাম পরিবর্তন করে মেটানেক্সাস ইনস্টিটিউট করা হয় এবং *জন টেম্পলটন ফাউন্ডেশনের* অনুদানের সহায়তায় মেটা-লিস্ট একটি ওয়েবসাইট হিসাবে পুনরায় চালু করা হয় এবং মেটানেক্সাস $৫.১ মিলিয়ন স্থানীয় সমিতির উদ্যোগ চালু করে। ২০০৩ সালে, মেটানেক্সাস $৩.৩ মিলিয়ন *আধ্যাত্মিক রূপান্তর বৈজ্ঞানিক গবেষণা প্রকল্প* চালু করে। সংস্থাটি বিশ্ববিদ্যালয়ে এবং অন্যান্য জায়গায় অসংখ্য সম্মেলনের আয়োজন করেছে, যার মধ্যে পেন্সিল্‌ভেনিয়া বিশ্ববিদ্যালয়ে *বিজ্ঞান এবং ধর্ম প্রসঙ্গে* একটি সম্মেলন রয়েছে। মেটানেক্সাস বিগ হিস্ট্রি ধারণাকে প্রচার করেছে, যাকে কখনও কখনও বিবর্তনের মহাকাব্য বলা হয়, যা বহুবিভাগীয় পদ্ধতির মাধ্যমে দীর্ঘ সময়ের ফ্রেম ব্যবহার করে ইতিহাসকে পরীক্ষা করে।

তথ্যসূত্র
---------

1. ↑  "MetaNexus to Host Science & Religion Conference"। *www.wnrf.org*। সংগ্রহের তারিখ ২০২২-০৫-১৯।
2. ↑  *H+/- Transhumanism and its Critics*। ২০১১।
3. ↑  Faye Flam, Philadelphia Inquirer, May 9, 1999, "Science, at a High Power/Is God in the Details?"
4. ↑  David O’Reilly and Melissa Dribben, Philadelphia Inquirer, July 9, 2008, "An Investor in Money and Faith."
5. ↑  "Inquirer.com: Philadelphia local news, sports, jobs, cars, homes" (ইংরেজি ভাষায়)। সংগ্রহের তারিখ ২০২২-০৫-১৯।
6. ↑  "Theologians and Scientists Hold Interdisciplinary Conference"। *The Christian Post* (ইংরেজি ভাষায়)। ২০০৪-০৬-০৪। সংগ্রহের তারিখ ২০২২-০৫-১৯।
7. ↑  Christian, David (২০০৪)। *Maps of time*। Internet Archive। University of California Press। আইএসবিএন 978-0-520-23500-7।

বহিঃসংযোগ
---------

* প্রাতিষ্ঠানিক ওয়েবসাইট

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
স্পেনের জলবায়ু অঞ্চলসমূহ, সবচেয়ে উত্তরে সবুজ স্পেনের বিস্তার দেখা যাচ্ছে
**সবুজ স্পেন** (স্পেনীয় ভাষায়: España Verde *এস্পানিয়া বের্দে*) বলতে স্পেনের উত্তরাংশে আটলান্টিক মহাসাগরের তীরে অবস্থিত গালিথিয়া, এবং কান্তাব্রীয় পর্বতমালা ও বাস্ক পর্বতমালার উত্তরের উপকূলীয় অঞ্চলগুলিকে বোঝানো হয়। এটি পশ্চিমে গালিথিয়া থেকে পূর্বে ফ্রান্স-স্পেন সীমান্ত পর্যন্ত বিস্তৃত। গালিথিয়া ছাড়াও এই অঞ্চলে আস্তুরিয়াস, কান্তাব্রিয়া এবং বাস্ক দেশের উত্তর অর্ধাংশ অন্তর্ভুক্ত।

সবুজ স্পেনের এরূপ নামকরণের কারণ হল এখানে একটি আর্দ্র ও মৃদু মহাসাগরীয় জলবায়ু বিদ্যমান। আটলান্টিক মহাসাগরের আর্দ্র বায়ুপ্রবাহ এখানকার পর্বতগুলিতে বাধা পায় এবং উত্তরের উপকূলে বৃষ্টিপাত ঘটায়। আবার অক্টোবর মাসের দিকে দক্ষিণ-পশ্চিম থেকে আগত বায়ুপ্রবাহ পর্বতে বাধা পেলে পর্বতগুলির দক্ষিণ পাদদেশে বৃষ্টিপাত হয়। ফলে পর্বতগুলির দুই পাদদেশেই বছরজুড়ে ঘটে সবুজের সমারোহ। এটি স্পেনের সবচেয়ে আর্দ্র ও সবুজ অঞ্চল। এখানে বিচ ও ওক গাছের অরণ্য খুবই সাধারণ। ইদানীং গালিথিয়াতে ইউক্ল্যালিপ্টাস এবং মন্টারে পাইন গাছ দিয়ে বনায়ন হচ্ছে।

গ্যালারি
--------

* গ্রাম্য বাস্ক দেশগ্রাম্য বাস্ক দেশ
* পিকোস দে এউরোপা.পিকোস দে এউরোপা.
* আস্তুরিয়াসের ঐতিহ্যবাহী ওর্‌রেওআস্তুরিয়াসের ঐতিহ্যবাহী ওর্‌রেও
* বাস্ক উপকূলবাস্ক উপকূল
* কান্তাব্রিয়ার উপকূলকান্তাব্রিয়ার উপকূল
* গালিথিয়ার উপকূলগালিথিয়ার উপকূল
* আস্তুরিয়াসের উপকূলআস্তুরিয়াসের উপকূল

বহিঃসংযোগ
---------

* Green Spain Green Spain's official site.
* Visit Asturias A guide to Spain's Natural Paradise in English.
১৯৩২ সালে গ্যাব্রিয়েল পেরী
**গ্যাব্রিয়েল পেরী** (ইংরেজি: Gabriel Peŕi) (৯ ফেব্রুয়ারি, ১৯০২ - ১৫ ডিসেম্বর, ১৯৪১) একজন ফরাসী সাম্যবাদী সাংবাদিক, রাজনীতিবিদ ও বিপ্লবী। দ্বিতীয় বিশ্বযুদ্ধের সময় ফরাসী প্রতিরোধ বাহিনীতে যোগ দেন ও নাজী বাহিনীর হাতে শহীদ হন।

প্রারম্ভিক জীবন
---------------

পেরী ফ্রান্স দেশের তুঁলোন শহরে একটি করসিয়ান পরিবারে জন্মগ্রহণ করেন। আর্থিক কারণে অল্পবয়সে প্রাতিষ্ঠানিক শিক্ষা ত্যাগ করতে বাধ্য হন। প্রথম বিশ্বযুদ্ধ এবং ১৯১৭ সালের রুশ বিপ্লব তার মনের ওপর ছাপ ফেলেছিল গভীরভাবে। তিনি সাম্যবাদী রাজনীতিতে যোগ দেন এবং সাংবাদিকতা করতে থাকেন। আইক্স-এন-প্রভিন্স ও মার্শেইলে পত্রিকায় লিখতেন।

বিপ্লবী কর্মকাণ্ড
-----------------

২২ বছর বয়েসে পেরী ফ্রান্সের সাম্যবাদী দৈনিক পত্রিকা লাইমানাইটের বৈদেশিক রাজনীতি বিভাগের দাপ্তরিক ম্যানেজার হন। এরপরে আর্জেন্টেউল কমিউনের ডেপুটি নির্বাচিত হন ১৯৩২ সালে। ১৯৩৬ সালে তিনি এই পদে পূননির্বাচিত হয়েছিলেন। ফ্রান্সের জাতীয় এসেম্বলিতে পেরি একজন দক্ষ কূটনীতিক ও আন্তর্জাতিক সম্পর্ক বিশেষজ্ঞ হয়ে ওঠেন। তিনি ফরাসী কমিউনিস্ট পার্টি ও ফ্যাসিবিরোধী সংগ্রামের নেতা হিসেবেও প্রতিষ্ঠা পান। ইতালির ফ্যাসিস্ট নেতা বেনিতো মুসোলিনির সমালোচনার পাশাপাশি স্পেনের গৃহযুদ্ধে ফ্রান্সের নীরব থাকার নিন্দা করেন। নাৎসি জার্মানিতে ফ্যাসিস্ট শাসনের তিনি ছিলেন কঠোর সমালোচক।

মৃত্যু
------

১৯৪০ সালে নাৎসি পার্টি ফ্রান্স দখল করে। ১৯৪১ খ্রিষ্টাব্দের ১৮ মে প্রতিরোধ বাহিনীর অন্যতম নেতা গ্যাব্রিয়েল পেরী গ্রেপ্তার হন। সেই বছরের ১৫ ডিসেম্বর মন্ট ভেলেরিয়েন দুর্গে তাকে গুলি করে হত্যা করা হয়। একই সাথে আরো ৯১ জন বিপ্লবীকেও হত্যা করে নাৎসীরা। সাহিত্যিক আলবেয়ার কামু লিয়ন শহরে থাকাকালীন এই হত্যার খবর পান সংবাদপত্র মারফত। কামু তার 'ফ্রম দ্য এবসার্ড রিভোল্ট' গ্রন্থে এই ঘটনার কথা উল্লেখ করেছেন।

স্মৃতি
------

প্যারিস ও লিওন শহরের মেট্রো স্টেশন থেকে শুরু করে ফ্রান্সের একাধিক বিদ্যালয় ও রাস্তার নামকরণ করা হয় বিপ্লবী পেরীর স্মৃতিতে। কবি লুই আরাগঁ ও পল এলুয়ার পেরীর স্মরনে কবিতা লিখেছেন।

তথ্যসূত্র
---------

1. ↑  গ্যাব্রিয়েল পেরী (২০০৪)। *রাত প্রভাতের গান*। কলকাতা: দীপায়ন।
2. 1 2  "GABRIEL PÉRI 1902 - 1941"। *lysias-avocats.com*। সংগ্রহের তারিখ ১৬ মে ২০১৭।
3. ↑  Foley, John (2014-12-05)। *Albert Camus: From the Absurd to Revolt.*। Routledge। পৃষ্ঠা ১৮৬। আইএসবিএন 9781317492719।
**নাভারন-মুন্সিগঞ্জ রেলপথ** বাংলাদেশ রেলওয়ে কর্তৃক গৃহীত একটি প্রকল্প, যা রাজধানী ঢাকার সাথে সাতক্ষীরা জেলাকে রেলপথে সংযুক্ত করবে। রেলপথটি যশোরের ঝিকরগাছা উপজেলার নাভারণ ইউনিয়ন থেকে শুরু হয়ে সাতক্ষীরার শ্যামনগর উপজেলার মুন্সিগঞ্জ ইউনিয়নে গিয়ে শেষ হবে।

ইতিহাস
------

২০০৯ সালে ঘূর্ণিঝড় আইলার পর সাতক্ষীরায় উপকূলের মানুষের সঙ্গে সমাবেশ করেন প্রধানমন্ত্রী শেখ হাসিনা। ২০১০ সালের ২৩ জুলাই আয়োজিত জনসভায় আইলায় ক্ষতিগ্রস্ত মানুষের চাহিদা পূরণে ব্যবস্থা নেওয়ার পাশাপাশি শ্যামনগরের মুন্সিগঞ্জ থেকে যশোরের নাভারন পর্যন্ত রেললাইন স্থাপনের প্রতিশ্রুতি দেন তিনি। 
পরে প্রধানমন্ত্রীর এ প্রতিশ্রুতি বাস্তবায়নে বিভিন্ন ধরনের পরীক্ষা-নিরীক্ষা করা হয়। ছয়টি স্টেশন ও দুটি রেলসেতু সমৃদ্ধ রেললাইন স্থাপনে প্রাক্কলিত ব্যয় ধরা হয় ১ হাজার ৬৬২ কোটি টাকা। প্রকল্পটির ভিজিবিলিটি স্ট্যাডিও সম্পন্ন হয়। কিন্তু এরপর থেকে প্রকল্পটি ফাইলবন্দি হয়ে আছে। রেললাইন স্থাপনে কোনো অগ্রগতি লক্ষ্য করা যায়নি।

বর্তমানে ছয়টির পরিবর্তে আটটি রেলস্টেশন স্হাপনের কথা শোনা গেলেও রেলপথ নির্মাণে উল্লেখযোগ্য কোনো অগ্রগতি নেই।

স্টেশন তালিকা
-------------

সূত্রমতে, এই রেলপথে ৮টি রেলস্টেশন তৈরির কথা রয়েছেঃ

1. নাভারন রেলওয়ে স্টেশন
2. বাগআঁচড়া রেলওয়ে স্টেশন, বাগআঁচড়া, শার্শা, যশোর
3. কলারোয়া রেলওয়ে স্টেশন,  কলারোয়া, সাতক্ষীরা
4. সাতক্ষীরা রেলওয়ে স্টেশন, সাতক্ষীরা
5. পারুলিয়া রেলওয়ে স্টেশন, দেবহাটা, সাতক্ষীরা
6. কালীগঞ্জ রেলওয়ে স্টেশন, কালীগঞ্জ, সাতক্ষীরা
7. শ্যামনগর রেলওয়ে স্টেশন, শ্যামনগর, সাতক্ষীরা
8. মুন্সীগঞ্জ রেলওয়ে স্টেশন,  মুন্সীগঞ্জ, শ্যামনগর, সাতক্ষীরা

আরো দেখুন
---------

1. দর্শনা জংশন-খুলনা লাইন
2. খুলনা-বাগেরহাট রেলপথ
3. খুলনা-মোংলা বন্দর রেলপথ
4. ঢাকা-যশোর লাইন

তথ্যসূত্র
---------

1. ↑
2. ↑
চর্যাগীতি রচনার সংখ্যাধিক্যে দ্বিতীয় স্থানের অধিকারী হলেন চর্যাপদের বাঙ্গালি কবি ভুসুক পা। তাঁর রচিত আটটি পদ চর্যাপদ গ্রন্থে সংগৃহীত হয়েছে। সৌরাষ্ট্রের রাজপুত্র শান্তিদেবেরও অপর নাম ভুসুকু ছিল তবে শান্তিদেব ভূসুকু আর কবি ভুসুকু এক ব্যক্তি কিনা সেই বিষয়ে পণ্ডিত হরপ্রসাদ শাস্ত্রী যথেষ্ট সংশয় প্রকাশ করেছেন। পন্ডিত হরপ্রসাদ শাস্ত্রীর মতে "কবি ভুসুকু" বাঙালি ছিলেন। শান্তিদেব ভুসুকু তার শেষ জীবনে নালন্দায় বৌদ্ধ ভিক্ষু হিসেবে নিঃসঙ্গ ভাবে অবস্থান করেন। সেজন্য ভুক্তির ভু, সুপ্তির সু এবং কুটিরের কু -এই তিন আদ্যক্ষর যোগে তাঁকে ভুসুক বলে পরিহাস করা হত। ডঃ মুহাম্মদ শহীদুল্লাহ্‌র মতে শান্তিদেব ভুসুক সাত শতকের দ্বিতীয়ার্ধে বর্তমান ছিলেন। রাহুল সাংকৃত্যায়নের মতে ভুসুকুর জীবিৎকালের শেষ সীমা ৮০০ খ্রিস্টাব্দ। বাংলায় মহারাজ ধর্ম পালের রাজত্বকালে (৭৭০-৮০৬ খ্রিস্টাব্দ) কবি ভুসুকু জীবিত ছিলেন। তিনি রাউত বা অশ্বারোহী সৈনিক ছিলেন। পরে ভিক্ষু ও সিদ্ধ হন। 'আজি ভুসুকু বঙ্গালী হইলী। নিঅ ঘরিণী চন্ডালে লেলী।' - কবি ভুসুকু স্বয়ং এই উক্তির মাধ্যমে নিজেকে বাঙ্গালী বলে উল্লেখ করেছেন। তাঁর স্বরচিত চর্যাগীতির এই উক্তিকে প্রমাণ স্বরূপ বিবেচনা করে তাঁকে বাঙ্গালী কবি হিসেবে গণ্য করা হয়।

তথ্যসূত্র
---------

সূত্রঃ বাংলা সাহিত্যের ইতিহাস, মাহবুবুল আলম।
**ভাস্কো দা গামা রেগাতাস ক্লাব** (পর্তুগিজ: *CR Vasco da Gama*, পর্তুগিজ উচ্চারণ: [ˈklubi dʒi ʁeˈgatɐʃ ˈvaʃku dɐ ˈgɐ̃mɐ]; সাধারণত **ভাস্কো দা গামা**, **ভাস্কো** এবং সংক্ষেপে **সিআর ভাস্কো দা গামা** নামে পরিচিত) হচ্ছে রিউ দি জানেইরু ভিত্তিক একটি ব্রাজিলীয় পেশাদার ফুটবল ক্লাব। এই ক্লাবটি বর্তমানে ব্রাজিলের শীর্ষ স্তরের স্তরের ফুটবল লিগ কাম্পেওনাতো ব্রাজিলেইরো সেরিয়ে আতে প্রতিযোগিতা করে। এই ক্লাবটি ১৮৯৮ সালের ২১শে আগস্ট তারিখে প্রতিষ্ঠিত হয়েছে। ২১,৮৮০ ধারণক্ষমতাবিশিষ্ট সান জানুয়ারিও স্টেডিয়ামে *ভাস্কো* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ব্রাজিলীয় সাবেক ফুটবল খেলোয়াড় মাউরিসিও বারবিয়েরি এবং সভাপতির দায়িত্ব পালন করছেন জোর্জে সালগাদো। বর্তমানে ব্রাজিলীয় রক্ষণভাগের খেলোয়াড় আন্দেরসন কোনসেইকাও এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভাস্কো দা গামা এপর্যন্ত ৩৫টি শিরোপা জয়লাভ করেছে; যার মধ্যে চারটি কাম্পেওনাতো ব্রাজিলেইরো সেরিয়ে আ, একটি কোপা দো ব্রাজিল এবং একটি কাম্পেওনাতো ব্রাজিলেইরো সেরিয়ে বি শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে একটি কোপা লিবের্তাদোরেস শিরোপা রয়েছে।

ইতিহাস
------

ক্লাব প্রতিষ্ঠার প্রায় ৭৩ বছর পর, ১৯৭১–৭২ মৌসুমে ভাস্কো দা গামা প্রথমবারের মতো ব্রাজিলের পেশাদার ফুটবলের শীর্ষ স্তর কাম্পেওনাতো ব্রাজিলেইরো সেরিয়ে আতে অংশগ্রহণ করতে সক্ষম হয়েছিল। ১৯৭১ সালের সালের ৭ই আগস্ট তারিখে, কাম্পেওনাতো ব্রাজিলেইরো সেরিয়ে আতে ক্লাব ইতিহাসে নিজেদের প্রথম ম্যাচে আদমিলদো চিরোলের অধীনে ভাস্কো দা গামা ফোর্তালেজার সাথে ০–০ গোলে ড্র করেছিল। ১৯৭১–৭২ কাম্পেওনাতো ব্রাজিলেইরো সেরিয়ে আতে ভাস্কো দা গামা ৭টি জয় এবং ৯টি ড্রয়ে সর্বমোট ২৩ পয়েন্ট অর্জন করে পয়েন্ট তালিকায় ১২তম স্থান অর্জন করেছিল।

তথ্যসূত্র
---------

1. ↑  "Vasco - Apelidos do Clube"। Netvasco.com। সংগ্রহের তারিখ ডিসেম্বর ২৯, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Vasco x Timão: novo laudo expande capacidade para 21.880 mil pessoas"। *globoesporte* (পর্তুগিজ ভাষায়)। নভেম্বর ১৩, ২০১৫। সংগ্রহের তারিখ নভেম্বর ১৩, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Club de Regatas Vasco da Gama - Stadium - Estádio São Januário"। *www.transfermarkt.com*। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Club de Regatas Vasco da Gama - Club profile"। *www.transfermarkt.com*। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Vasco da Gama - RJ - Squad 2022/2023"। *worldfootball.net*। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Brazil 1971"। *www.rsssf.org*। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ভাস্কো দা গামা রেগাতাস ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (পর্তুগিজ)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
**স্পিয়েলভেরাইনিগুং গ্রয়টার ফুর্ট ইভি** (জার্মান: *SpVgg Greuther Fürth*; সাধারণত **এসপিভিজিজি গ্রয়টার ফুর্ট** এবং সংক্ষেপে **গ্রয়টার ফুর্ট** নামে পরিচিত) হচ্ছে ফুর্ট ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লিগ ২. বুন্দেসলিগায় প্রতিযোগিতা করে। এই ক্লাবটি ১৯০৩ সালের ২৩শে সেপ্টেম্বর তারিখে *এসপিভিজিজি ফুর্ট* নামে প্রতিষ্ঠিত হয়েছে। ১৬,৬২৬ ধারণক্ষমতাবিশিষ্ট স্পোর্টপার্ক রনহফে *ক্লিব্লাটার* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় আলেক্সান্ডার জরনিগার এবং সভাপতির দায়িত্ব পালন করছেন ফ্রেড হফলার। বর্তমানে সুয়েডীয় আক্রমণভাগের খেলোয়াড় ব্রানিমির রগোতা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, গ্রয়টার ফুর্ট এপর্যন্ত ২৯টি শিরোপা জয়লাভ করেছে; যার মধ্যে তিনটি বুন্দেসলিগা, একটি ২. বুন্দেসলিগা শিরোপা রয়েছে। রিচার্ড গুটিঙ্গার, হার্বার্ট আরহার্ট, বার্নহার্ট বার্গমান, হরস্ট শাডে এবং মাক্স আপিসের মতো খেলোয়াড়গণ গ্রয়টার ফুর্টের জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ১০৯ বছর পর, ২০১২–১৩ মৌসুমে গ্রয়টার ফুর্ট প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ২০১২ সালের সালের ২৫শে আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে মিকে বুস্কেন্সের অধীনে গ্রয়টার ফুর্ট বায়ার্ন মিউনিখের কাছে ৩–০ গোলের ব্যবধানে পরাজিত হয়েছিল। তবে, তারা বুন্দেসলিগায় তাদের প্রথম মৌসুমটি স্মরণীয় করে রাখতে পারেনি, কেননা ২০১২–১৩ বুন্দেসলিগায় তারা ৪টি জয় এবং ৯টি ড্রয়ে মাত্র ২১ পয়েন্ট অর্জন করে পয়েন্ট তালিকার ১৮তম দল হিসেবে বুন্দেসলিগা হতে অবনমিত হয়েছিল, যেখানে নিকোলা জুরদিচ ৫টি গোল করে লিগে গ্রয়টার ফুর্টের হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑  "Zahlen & Fakten | SpVgg Greuther Fürth - die offizielle Website"। *www.sgf1903.de*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "SpVgg Greuther Fürth - Stadium - Sportpark Ronhof | Thomas Sommer"। *www.transfermarkt.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "SpVgg Greuther Fürth - Club profile"। *www.transfermarkt.com*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑
5. ↑  "SpVgg Greuther Fürth - Squad 2023/2024"। *worldfootball.net*। ৭ মে ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "SpVgg Greuther Fürth - Bayern München 0:3 (Bundesliga 2012/2013, 1. Round)"। *worldfootball.net*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  "Bundesliga 2012/2013 - 1. Round"। *worldfootball.net*। ৫ আগস্ট ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  "Bundesliga heute | Spielplan & Ergebnisse | 34. Spieltag | 2012/13"। *kicker*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **গ্রয়টার ফুর্ট** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
**মরিস জেমস কারিক অলম** (ইংরেজি: Maurice Allom; জন্ম: ২৩ মার্চ, ১৯০৬ - মৃত্যু: ৮ এপ্রিল, ১৯৯৬) মিডলসেক্সের নর্থউড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ১৯৩০ থেকে ১৯৩১ সালের মধ্যে ইংল্যান্ড ক্রিকেট দলের পক্ষে টেস্ট ক্রিকেটে অংশ নিয়েছিলেন তিনি। দলে তিনি মূলতঃ বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি ডানহাতে নিচেরসারিতে ব্যাটিং করতেন তিনি। কাউন্টি ক্রিকেটে সারে দলের প্রতিনিধিত্ব করেছেন **মরিস অলম**।

খেলোয়াড়ী জীবন
---------------

১৯২৮ থেকে ১৯৩৭ সময়কালে মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯২৯-৩০ মৌসুমে অস্ট্রেলিয়া ও নিউজিল্যান্ড এবং ১৯৩০-৩১ মৌসুমে দক্ষিণ আফ্রিকা গমন করেন।

১৯৭৬ সালে নিউজিল্যান্ডীয় পিটার পেথেরিক ও ১৯৯৪ সালে অস্ট্রেলীয় ড্যামিয়েন ফ্লেমিংয়ের পূর্বে তিনিই প্রথম টেস্ট ক্রিকেটের ইতিহাসে অভিষেকেই হ্যাট্রিক করেছিলেন। ১০ জানুয়ারি, ১৯৩০ তারিখে ক্রাইস্টচার্চের ল্যাঙ্কাস্টার পার্কে অনুষ্ঠিত টেস্টে তিনি টম লরি, কেন জেমস এবং টেড বেডককের উইকেট পেয়েছিলেন। ঐ টেস্টে প্রথম খেলোয়াড় হিসেবে প্রথম পাঁচ বলেই চার উইকেট দখল করেন তিনি। পরবর্তীকালে অবশ্য ওয়াসিম আকরাম এবং ক্রিস ওল্ড এ কৃতিত্বের দাবীদার হয়েছিলেন। প্রথম ইনিংসে তার বোলিং পরিসংখ্যান ছিল ৫/৩৮।

ব্যক্তিগত জীবন
--------------

দলীয় সঙ্গী মরিস টার্নবুলকে সাথে নিয়ে ১৯৩০ সালে ‘দ্য বুক অব টু মরিসেস’ ও ১৯৩১ সালে ‘দ্য টু মরিসেস এগেইন’ শিরোনামীয় গ্রন্থ রচনা করেছিলেন। পুস্তক দুইটিতে নিউজিল্যান্ড ও দক্ষিণ আফ্রিকা সফরকে ঘিরে তাদের অভিজ্ঞতা তুলে ধরেছেন। ১৯৭০ থেকে ১৯৭৭ সাল পর্যন্ত এক সময়ের প্রতিনিধিত্বকারী ক্লাব সারের সভাপতির দায়িত্ব পালন করেছেন তিনি। এছাড়াও, ১৯৬৯ থেকে ১৯৭০ মেয়াদে মেরিলেবোন ক্রিকেট ক্লাবের সভাপতির দায়িত্ব পালন করেছেন।

তার সন্তান অ্যান্থনি অলম সারে দলের পক্ষে প্রথম-শ্রেণীর ক্রিকেট খেলেছেন ও ক্রিকেটে ৬ ফুট ১০ ইঞ্চি উচ্চতা নিয়ে অন্যতম লম্বাটে খেলোয়াড়ের মর্যাদা পেয়েছেন।

তথ্যসূত্র
---------

1. ↑  "Surrey players". CricketArchive. Retrieved 10 August, 2017.
2. ↑  ACS (১৯৮২)। *A Guide to First-Class Cricket Matches Played in the British Isles*। Nottingham: ACS।
3. ↑  "Marylebone Cricket Club Players"। CricketArchive। সংগ্রহের তারিখ ২ জানুয়ারি ২০১৭।
4. ↑  "Record / Test matches / Bowling record / Hat-tricks"। ESPNcricinfo। সংগ্রহের তারিখ ৩ জানুয়ারি ২০১২।
5. ↑  "England tour of New Zealand, 1929/30 – 1st Test"। ESPNcricinfo। সংগ্রহের তারিখ ৪ জানুয়ারি ২০১৩।
6. ↑  David Frith। "Maurice Allom"। Cricinfo। সংগ্রহের তারিখ ২০০৮-০৩-২৩।
7. ↑  "Anthony Allom"। Cricinfo। সংগ্রহের তারিখ ২০০৮-০৩-২৩।

আরও দেখুন
---------

* পিটার পেথেরিক
* ড্যামিয়েন ফ্লেমিং
* ইংল্যান্ড ক্রিকেট দল
* টেস্ট ক্রিকেটে হ্যাট্রিকের তালিকা

বহিঃসংযোগ
---------

* ক্রিকেট প্রবেশদ্বার

* ইএসপিএনক্রিকইনফোতে মরিস অলম উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মরিস অলম  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নেদারল্যান্ডস

 |
**২০১৩ সালের মুম্বাই গণধর্ষণ বা** **শক্তি মিলের গণধর্ষণ** সেই ঘটনাকে বোঝায় যেখানে মুম্বাইয়ের একটি ইংরেজি ভাষার ম্যাগাজিনে ইন্টার্নি করা একজন ২২ বছর বয়সী ফটোসাংবাদিককে একজন কিশোরসহ পাঁচজন মিলে গণধর্ষণ করেছিল। ঘটনাটি ঘটেছিল ২০১৩ সালের ২২ আগস্ট, যখন তিনি একজন পুরুষ সহকর্মীর সঙ্গে দক্ষিণ মুম্বাইয়ের মহালক্ষ্মীর কাছে নির্জন শক্তি মিলস কম্পাউন্ডে গিয়েছিলেন। নির্যাতিতার সহকর্মীকে বেল্ট দিয়ে বেঁধে রাখা হয় এবং মহিলাকে অভিযুক্তরা ধর্ষণ করে। অভিযুক্তরা যৌন নিপীড়নের সময় নির্যাতিতার ছবি তুলেছিল, এবং ধর্ষণের কথা অন্য কোথাও বললে তা সামাজিক যোগাযোগ মাধ্যমে ছড়িয়ে দেওয়ার হুমকি দিয়েছিল। পরে, আঠারো বছর বয়সী কল সেন্টারের একজন কর্মচারী জানান যে তিনিও মিল কমপ্লেক্সের ভিতরে ২০১৩ সালের ৩১ জুলাই গণধর্ষণের শিকার হয়েছেন।

২০১৪ সালের ২০ মার্চ, মুম্বাইয়ের একটি দায়রা আদালত ১৩ টি মামলায় উভয় ক্ষেত্রে পাঁচজন প্রাপ্তবয়স্ক অভিযুক্তকে দোষী সাব্যস্ত করে। ২০১৪ সালের ৪ এপ্রিল, ফটোসাংবাদিক ধর্ষণ মামলায় তিনজন পুনরাবৃত্ত অপরাধীকে মৃত্যুদণ্ড দেয় আদালত। অন্য দুই আসামির মধ্যে একজনকে যাবজ্জীবন কারাদণ্ড দেওয়া হয়েছে এবং অন্য আসামি এই মামলায় রাজসাক্ষী হয়েছে। দুটি ক্ষেত্রেই একজন করে মোট দুজন নাবালকের বিচার কিশোর বিচার বোর্ড পৃথকভাবে বিচার করেছিল। ২০১৫ সালের ১৫ জুলাই তাদের দোষী সাব্যস্ত করা হয়েছিল এবং একটি নাসিক সংস্কার স্কুলে তিন বছরের (হেফাজতে থাকা সময় সহ) সাজা দেওয়া হয়েছিল, ভারতীয় আইনে কিশোর অপরাধীর এটাই সর্বোচ্চ শাস্তি।

ঘটনা
----

মুম্বাইয়ে কর্মরত একজন ২২ বছর বয়সী ফটো সাংবাদিককে শক্তি মিল কম্পাউন্ডে পাঁচজন লোক গণধর্ষণ করে, যেখানে তিনি ২০১৩ সালের ২২ আগস্ট একজন পুরুষ সহকর্মীর সঙ্গে পত্রিকার কাজ নিয়ে গিয়েছিলেন। দুই ভুক্তভোগীর পুলিশকে দেওয়া বিবৃতি অনুসারে, ফটোসাংবাদিক ও তার সহকর্মী নির্জন শক্তি মিল কম্পাউন্ডের কিছু ছবি তোলার জন্য একটি অ্যাসাইনমেন্টে বিকাল ৫ টার সময় তাদের অফিস ত্যাগ করেন। পাঁচজন অভিযুক্ত পুরুষ সহকর্মীকে বেঁধে ফেলে এবং ফটোসাংবাদিককে পরপর ধর্ষণ করে, তার গলায় বিয়ারের ভাঙা বোতল চেপে ধরে, যাতে সে সাহায্যের জন্য চিৎকার করতে না পারে। এরপর ধর্ষকরা ভিকটিমকে অপরাধের স্থান পরিষ্কার করতে বাধ্য করে এবং মুঠোফোনে তার দুটি ছবি তুলে নেয় এবং হুমকি দেয় যে সে যদি হামলার খবর দেয় তাহলে ছবিগুলো সামাজিক যোগাযোগ মাধ্যমে প্রকাশ করা হবে।

তথ্যসূত্র
---------

1. ↑  Rebecca Samervel (২০১৪-০৪-০৪)। "Mumbai Shakti Mills rape cases: Death penalty for 3 repeat offenders"। *The Times of India*। TNN। সংগ্রহের তারিখ ২০১৪-০৪-০৮।
2. ↑  Sukanya Shantha (২০১৪-০৪-০৮)। "Mumbai Shakti Mills gangrape: All three convicts sentenced to death for repeat offence"। *The Indian Express*। সংগ্রহের তারিখ ২০১৪-০৪-০৮।
3. ↑  V Narayan; S Ahmed Ali (৪ সেপ্টেম্বর ২০১৩)। "Call centre staffer too was raped inside Shakti Mills - Times of India"। *The Times of India*। সংগ্রহের তারিখ ১০ মে ২০১৭।
4. ↑  Ellen Barry; Mansi Choksi। "Gang rape in India, routine and invisible"। *The Times of India*। NYT News Service। সংগ্রহের তারিখ ২০১৩-১১-০৮।
5. ↑  "Mumbai gang-rape: photographer has left hospital, accused taken to Shakti Mills"। NDTV। ২০১৩-০৮-২৮। সংগ্রহের তারিখ ২০১৪-০৭-১১।
**বিহার পিপলস পার্টি** ছিল ভারতের বিহার রাজ্যের একটি রাজনৈতিক দল যেটি ১৯৯৩ সালে সমাজবাদী ক্রান্তিকারি সেনার প্রাক্তন নেতা এবং জনতা দলের সাবেক বিধায়ক আনন্দ মোহন সিং দ্বারা প্রতিষ্ঠিত হয়েছিল।

সিংয়ের স্ত্রী লাভলি আনন্দ ১৯৯৪ সালে উত্তর বিহারের বৈশালী নির্বাচনী এলাকা থেকে লোকসভার (ভারতের সংসদের নিম্নকক্ষ) উপনির্বাচনে প্রবীণ নেত্রী কিশোরী সিনহাকে পরাজিত করে জয়ী হন। সিনহা বিহারের প্রবীণ ও প্রাক্তন মুখ্যমন্ত্রী সত্যেন্দ্র নারায়ণ সিনহার স্ত্রী। দলটি ১৯৯৫ সালের রাজ্য বিধানসভা নির্বাচনে প্রায় ১০০ জন প্রার্থীকে প্রার্থী করেছিল, আনন্দ মোহন সিং নিজে দাঁড়িয়েছিলেন এবং তিনটি পৃথক আসনে হেরেছিলেন।

বিপিপি তখন সমতা পার্টির সাথে যোগ দেয় এবং সিং ১৯৯৬ সালে সেই দলের প্রার্থী হিসাবে লোকসভায় নির্বাচিত হন,  তারপর ১৯৯৮ সালে সর্বভারতীয় রাষ্ট্রীয় জনতা পার্টির প্রার্থী হিসাবে,  ১৯৯৯ সালে বিপিপি ভারতীয় জনতা পার্টি এবং জনতা দল (সংযুক্ত) এর সাথে জোটবদ্ধ হয়ে লোকসভা নির্বাচনে প্রতিদ্বন্দ্বিতা করেছিল।

দলটি ভারতীয় জনতা পার্টি এবং ঝাড়খণ্ড পিপলস পার্টির সাথে জোটবদ্ধ হয়ে ২০০০ সালের বিহার বিধানসভা নির্বাচনে প্রতিদ্বন্দ্বিতা করেছিল।  দলটি স্বতন্ত্র হিসেবে প্রতিদ্বন্দ্বিতা করে দুটি আসনে জয়ী হয়।

ফেব্রুয়ারি ২০০৪ সালে বিপিপি ভারতীয় জাতীয় কংগ্রেস পার্টির সাথে একীভূত হয়।

তথ্যসূত্র
---------

1. ↑  Gupta, Smita (১৫ অক্টোবর ২০০৭)। "Pinned Lynch"। *Outlook*। PTI। সংগ্রহের তারিখ ২০১৫-০৬-০৭।
2. ↑  St Das, Anand (২০ অক্টোবর ২০০৭)। "Law's Arm: 13 Years Long"। *Tehelka*। ১০ জুন ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৬-০৭।
3. ↑  Ahmed, Farzand (১৫ জুলাই ১৯৯৬)। "'I will highlight Laloo's misrule of Bihar in Parliament.' Samata Party's Anand Mohan Singh doesn't conceal his 'commitment' to the gun"। *India Today*। সংগ্রহের তারিখ ২০১৫-০৬-০৭।
4. ↑  "Messages from the States"। *Frontline*। **15**। ২১ মার্চ ১৯৯৮। সংগ্রহের তারিখ ২০১৫-০৬-০৭।
5. ↑  Sharp polarisation in Bihar  ওয়েব্যাক মেশিনে আর্কাইভকৃত ১৮ অক্টোবর ২০০৭ তারিখে
6. ↑  Rediff On The NeT: Laloo will get 7 seats in south Bihar: govt survey
7. ↑  "The Hindu: Cong(I), RJD hoodwinking people, says JD(U)"। Archived from the original on ৮ আগস্ট ২০০৭। সংগ্রহের তারিখ ৫ জানুয়ারি ২০০৮। উদ্ধৃতি শৈলী রক্ষণাবেক্ষণ: ইউআরএল ফিট নয় (link)
8. ↑  The Bihar Transition  ওয়েব্যাক মেশিনে আর্কাইভকৃত ১৮ অক্টোবর ২০০৭ তারিখে
9. ↑  "Bihar People's Party merges with Congress"। *The Hindu*। ২৯ ফেব্রুয়ারি ২০০৪। ৪ এপ্রিল ২০০৪ তারিখে মূল থেকে আর্কাইভ করা। সংগ্রহের তারিখ ২০১৫-০৬-০৭।
**জন হোরাটিও (হোরেস) বাস্টার্ড** (১ ডিসেম্বর ১৮১৭ - জুলাই ১৮৪৮) কেমব্রিজ বিশ্ববিদ্যালয়ের ক্রিকেটার ছিলেন যিনি ১৮৩৮ থেকে ১৮৪০ সালের মধ্যে ছয়টি প্রথম শ্রেণির ম্যাচ খেলেছিলেন। তিনি নিউক্যাসল টাইনে জন্মগ্রহণ করেন এবং সেখানেই মারা যান।

তিনি কেমব্রিজের উইনচেস্টার কলেজ এবং ট্রিনিটি কলেজে পড়াশোনা করেছেন। কেমব্রিজের হয়ে খেলার পাশাপাশি তিনি মেরিলিবোন ক্রিকেট ক্লাবের হয়ে অক্সফোর্ড বিশ্ববিদ্যালয়ের বিপক্ষে এবং তার আলমা ম্যাটারের বিরুদ্ধে দুটি প্রথম-শ্রেণীর খেলাও খেলেন। বাস্টার্ড তার প্রথম শ্রেণির ইনিংসে ০, ১১, ০, ৫, ৯, ১১, ০, ০\* এবং ৫ করে কখনও সর্বোচ্চ রান করেননি। যদিও তিনি যে ম্যাচগুলি খেলেছেন তার বোলিংয়ের রেকর্ড সম্পূর্ণ না হলেও, প্রথম-স্তরের স্তরে তিনি বোলিং করেছেন বলে রেকর্ড করা হয়নি, এবং অবশ্যই কোনও উইকেট নেননি। তিনি অবশ্য তিনটি ক্যাচ ধরেছিলেন।

পরবর্তী জীবনে, বাস্টার্ড একজন পাদ্রী হয়েছিলেন এবং নেভি চ্যাপেলিনের দায়িত্ব পালন করেছিলেন।

তথ্যসূত্র
---------

1. ↑  "Bastard, John Horatio (Horace) (BSTT836JH)"। *A Cambridge Alumni Database*। কেমব্রিজ বিশ্ববিদ্যালয়। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ইএসপিএনক্রিকইনফোতে জন বাস্টার্ড (ইংরেজি)
**চারটি সরলরেখা দ্বারা আবদ্ধ চিত্রকে চতুর্ভুজ বলে।**একটি চতুর্ভুজ হল একটি বহুভুজ চার প্রান্ত সহ ইউক্লিডীয় সমতল জ্যামিতি (পার্শ্ব) এবং চারটি লম্ব (কোণ)। চতুর্ভুজের অন্যান্য নামগুলির মধ্যে রয়েছে চতুর্ভুজ (ত্রিভুজের সাদৃশ্যে) এবং টেট্রাগন (উদাহরণস্বরূপ, পেন্টাগন বা ষড়ভুজের সাদৃশ্যে)। A, B, C ও D শীর্ষবিন্দু সহ একটি চতুর্ভুজকে কখনও কখনও {\displaystyle \square ABCD} হিসাবে চিহ্নিত করা হয়।

ধরন
---

বৈশিষ্ট্য অনুসারে বিভিন্ন নামের চতুর্ভুজ রয়েছে। এর মধ্যে উল্লেখযোগ্য হচ্ছে:
ট্রাপিজিয়াম, সামান্তরিক, রম্বস, আয়তক্ষেত্র এবং বর্গক্ষেত্র।

সামান্তরিক হল এক ধরনের আয়তক্ষেত্র, যার বিপরীত বাহুগুলো সমান্তরাল। এখান থেকে প্রমাণ করা যায় যে সামান্তরিকের বিপরীত বাহু ও কোণগুলো পরস্পর সমান। সামান্তরিকের প্রতিটি কোণ সমকোণ হলে তাকে আয়তক্ষেত্র বলে। আর যখন সামান্তরিকের চারটি বাহুই সমান, তখন এর নাম রম্বস। বর্গক্ষেত্র হল একই সাথে রম্বস ও আয়তক্ষেত্র। অন্যদিকে ট্রাপিজিয়াম হল এমন একটি চতুর্ভুজ, যার দুটি বাহু সমান্তরাল এবং অপর দুটি বাহু অসমান্তরাল। ট্রাপিজিয়ামের সমান্তরাল বাহু দুইটি সর্বদা অসমান, সমান হয়ে গেলে তা আর ট্রাপিজিয়াম থাকে না- সামান্তরিকে পরিণত হয়। তবে ট্রাপিজিয়ামের অসমান্তরাল বাহুগুলো সমান হতেও পারে।

শ্রেণীকরন
---------

চতুর্ভুজের শ্রেণিবিন্যাস, নিচেরগুলি সাধারণ চতুর্ভুজের বিশেষ রুপ

প্রকারভেদ
---------

চতুর্ভুজ মোট ছয় প্রকার। যথা:
১৷ আয়ত
২৷ সামান্তরিক 
৩।বর্গ
৪।রম্বস
৫।ট্রাপিজিয়াম 
৬।ঘুড়ি

তথ্যসূত্র
---------

1. ↑  "Quadrilaterals - Square, Rectangle, Rhombus, Trapezoid, Parallelogram"। *Mathsisfun.com*। সংগ্রহের তারিখ ২০২০-০৯-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডুয়ার্সে একটি চা বাগান, পেছনে পটভূমিতে হিমালয়
**ডুয়ার্স** শব্দের অর্থ দরজা বা প্রবেশদ্বার।এটি পূর্ব হিমালয়ের পাদদেশের 

```
কাছে
```

পশ্চিমবঙ্গ ও অসম নিয়ে গঠিত। ডুয়ার্স দ্বারা ভুটান ও ভারতের মধ্যে যোগাযোগ সম্পন্ন হয়। এই অঞ্চল ভুটান তথা উত্তর-পূর্ব ভারতের প্রবেশদ্বার। এই অঞ্চলের গড় উচ্চতা ১৫০-১৭০০ মিটারের মধ্যে।

হিমালয়ের পাদদেশ তথা সমভূমি ও পর্বত অঞ্চলের মিলনস্থানে ডুয়ার্স এর অবস্থান।ডুয়ার্সকে সংকোশ নদী দুই ভাগে ভাগ করেছে। এই নদীর পূর্বের অংশকে বলা হয় পূর্ব ডুয়ার্স বা অসম ডুয়ার্স এবং পশ্চিমের অংশকে বলে পশ্চিম ডুয়ার্স বা পশ্চিমবঙ্গ ডুয়ার্স। পশ্চিমবঙ্গের দার্জিলিং, জলপাইগুড়ি, আলিপুরদুয়ার ও কোচবিহার এবং অসমের ধুবড়ি, কোকড়াঝাড়, বরপেটা, গোয়ালপাড়া ও বঙাইগাঁও জেলা নিয়ে ডুয়ার্স অঞ্চল গঠিত।

নদনদী
-----

এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কলজানি, বালাসন প্রভৃতি। রঙ্গিত তিস্তার প্রধান উপনদী।

মৃত্তিকা
--------

এই স্থানে বালি কাঁকড় ও নুড়িপূর্ণ মাটি বিদ্যমান। স্থানে স্থানে কালো রঙের আর্দ্র মৃত্তিকা দেখা যায়।জৈব পদার্থ ও গাছের পাতা-পচা সার থাকায় এই মাটিতে চা, কমলালেবু প্রভৃতির চাষ ভালো হয়।

বনাঞ্চল
-------

ডুয়ার্সের বেশির ভাগ অংশ ঘনবনাঞ্চল দ্বারা আবৃত। এই বনাঞ্চল হল ভারতীয় গণ্ডার ও হাতির প্রধান বাসভূমি। এছাড়া এখানে বাঘ, চিতা, হরিণও নানাধরনের পাখি রয়েছে। এখানকার বনাঞ্চলগুলি হল-

* গোরুমারা অভয়ারণ্য
* বক্সা জাতীয় উদ্যান
* জলদাপাড়া অভয়ারণ্য
* মহানন্দা বন্যপ্রাণী অভয়ারন্য
* কাজিরাঙ্গা
* মানস জাতীয় উদ্যান

দর্শনীয় স্থান
--------------

এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল-

* বক্সাদুয়ার
* জলদাপাড়া
* জয়ন্তি পাহাড়
* কাজিরাঙ্গা

তথ্যসূত্র
---------

1. ↑  আধুনিক ভূগোল, ভট্টাচার্য ও বসু, প্রথম খন্ড, নব পর্যায়
2. ↑  ভূ-পরিচয়, ড. গৌতম মল্লিক, দীপ প্রকাশন, কলকাতা-৭০০০০৬
এইডস সংক্রমণের উপসর্গসমূহ
**বিশ্ব এইডস টিকা দিবস**, **এইচআইভি টিকা সচেতনতা দিবস** নামেও পরিচিত, প্রতি বছর ১৮ মে পালন করা হয়। এইচআইভি টিকার উকিলরা এইচআইভি সংক্রমণ এবং এইডস প্রতিরোধের জন্য একটি টিকার অবিরত জরুরি প্রয়োজন প্রচার করে দিনটিকে চিহ্নিত করে৷ তারা হাজার হাজার স্বেচ্ছাসেবক, সম্প্রদায়ের সদস্য, স্বাস্থ্য পেশাদার, সমর্থক এবং বিজ্ঞানীদেরকে স্বীকার করে এবং ধন্যবাদ জানায় যারা একটি নিরাপদ এবং কার্যকর এইডস টিকা খুঁজে বের করার জন্য একসাথে কাজ করছে এবং আন্তর্জাতিক সম্প্রদায়কে একটি গুরুত্বপূর্ণ উপাদান হিসাবে নতুন প্রযুক্তিতে বিনিয়োগের গুরুত্ব স্বীকার করার জন্য আহ্বান জানায়, যা এইচআইভি/এইডস মহামারীর ব্যাপক প্রতিক্রিয়া।

বিশ্ব এইডস টিকা দিবসের ধারণাটি ১৮ মে, ১৯৯৭ সালের মরগান স্টেট ইউনিভার্সিটিতে তৎকালীন রাষ্ট্রপতি বিল ক্লিনটনের একটি প্রারম্ভিক বক্তৃতায় নিহিত। ক্লিনটন বিশ্বকে বিজ্ঞান ও প্রযুক্তির উদীয়মান যুগের নতুন লক্ষ্য স্থির করতে এবং পরবর্তী দশকের মধ্যে একটি এইডস টিকা তৈরি করার চ্যালেঞ্জ জানিয়ে বলেন, "কেবলমাত্র একটি সত্যিকারের কার্যকর, প্রতিরোধমূলক এইচআইভি টিকা এইডসের হুমকিকে সীমিত করতে পারে এবং শেষ পর্যন্ত নির্মূল করতে পারে।"

ক্লিনটনের বক্তৃতার বার্ষিকী স্মরণে ১৮ মে, ১৯৯৮ তারিখে প্রথম বিশ্ব এইডস টিকা দিবস পালন করা হয়েছিল এবং সেই ঐতিহ্য আজও অব্যাহত রয়েছে। প্রতি বছর বিশ্বজুড়ে সম্প্রদায়গুলি বিশ্ব এইডস টিকা দিবসে এইডস টিকার জন্য সচেতনতা বাড়াতে, এইচআইভি প্রতিরোধ সম্পর্কে সম্প্রদায়কে শিক্ষিত করে এবং একটি এইডস টিকার জন্য গবেষণার জন্য এবং সাধারণ মানুষ যে উপায়ে এর একটি অংশ হতে পারে সেদিকে দৃষ্টি আকর্ষণ করার জন্য বিভিন্ন কার্যক্রম পরিচালনা করে, যা মহামারী প্রতিরোধে আন্তর্জাতিক প্রচেষ্টা।

আরো দেখুন
---------

* এইচআইভি ভ্যাকসিন ট্রায়াল নেটওয়ার্ক (এইচভিটিএন)
* আন্তর্জাতিক এইডস ভ্যাকসিন ইনিশিয়েটিভ (আইএভিআই)
* ন্যাশনাল ইনস্টিটিউট অফ হেলথ (এনআইএইচ)
* উগান্ডা ভাইরাস গবেষণা ইনস্টিটিউট (ইউভিআরআই)
* দক্ষিণ আফ্রিকান এইডস ভ্যাকসিন ইনিশিয়েটিভ (এসএএভিআই)
* বিশ্ব এইডস দিবস

বহিঃসংযোগ
---------

* মরগান স্টেট ইউনিভার্সিটিতে বিল ক্লিনটনের সূচনা বক্তৃতা
* এইডস ভ্যাকসিন অ্যাডভোকেসি কোয়ালিশন (AVAC)
* জেনারেশন হও
* ডেল এবং বেটি বাম্পার্স ভ্যাকসিন রিসার্চ সেন্টার (ভিআরসি)
* আন্তর্জাতিক এইডস ভ্যাকসিন উদ্যোগ
* দক্ষিণ আফ্রিকা এইডস ভ্যাকসিন ইনিশিয়েটিভ (SAAVI)
২০১৫ সালে মার্কিন পররাষ্ট্রমন্ত্রী জন কেরির সাথে ভুটানের প্রধানমন্ত্রী শেরিং টোবগে 
ভুটানের **হিমালয়** **রাজ্য** এবং মার্কিন যুক্তরাষ্ট্র দ্বিপাক্ষিক সম্পর্ক ভাগ করে নিয়েছে। ভুটান জাতিসংঘে স্থায়ী মিশনের মাধ্যমে যুক্তরাষ্ট্রে প্রতিনিধিত্ব করছে।

উভয় দেশ কূটনৈতিক মিশনগুলি ভাগ করে না নিলেও, দুটি দেশের মধ্যে মূল্যবোধের ভাগাভাগির কারণে দুদেশের সম্পর্ককে *বন্ধুত্বপূর্ণ এবং ঘনিষ্ঠ* হিসাবে পর্যালোচনা করা হয়। ভারত ও আমেরিকার মধ্যে ক্রমবর্ধমান জোটও মার্কিন-ভুটান দ্বিপাক্ষিক সম্পর্কের উন্নতি করতে সহায়তা করেছে।

ইতিহাস
------

মার্কিন যুক্তরাষ্ট্র নেপালি বংশোদ্ভূত ১০৭,০০০ জন ভুটান শরণার্থীদের মধ্যে ৬০,০০০ কে পুনর্বাসনের প্রস্তাব দিয়েছে। যারা বর্তমানে দক্ষিণ-পূর্ব নেপালের জাতিসংঘের সাতটি শরণার্থী শিবিরে বসবাস করছে।

আরো দেখুন
---------

* ভারত-আমেরিকা যুক্তরাষ্ট্রের সম্পর্ক
* ভুটানের বৈদেশিক সম্পর্ক
* বাংলাদেশ–যুক্তরাষ্ট্র সম্পর্ক

তথ্যসূত্র
---------

1. ↑  Bhutan profile – Timeline – BBC News. BBC.com (20 May 2015). Retrieved on 4 December 2015.
2. ↑  "First of 60,000 refugees from Bhutan arrive in U.S."। CNN। ২৫ মার্চ ২০০৮। সংগ্রহের তারিখ ৬ সেপ্টেম্বর ২০০৯।

প্রবেশদ্বার: ভুটান মার্কিন যুক্তরাষ্ট্র